
Riigihanke „Teenuse osutamise kontsessioon Narva linna koolidele toitlustamisteenuse osutajate leidmiseks“ sotsiaal- ja eriteenuste menetluse korraldamiseks nõusoleku andmine 

1. Asjaolud ja menetluse käik

Narva linnas tegutseb 9 munitsipaalkooli. Narva linn korraldab koolides õpilaste toitlustamise. Erandina ei korraldata õpilaste toitlustamist Narva Täiskasvanute Koolis, kus toimub üksnes mittestatsionaarne õpe. Praegu osutavad koolides toitlustamisteenust 2 ettevõtet lepingute alusel, mis kehtivad kuni lepingu sõlmimiseni teenusepakkujaga, kes selgub väljakuulutatud riigihanke menetluse tulemusena. Narva koolijuhtidega peetud nõupidamiste käigus jõuti järeldusele, et otstarbekam on korraldada kontsessioonilepingu sõlmimise eesmärgiga ühine riigihange, mille tulemustest lähtuvalt koolijuht sõlmib hankelepingu tema juhitava kooli osas 5 õppeaastaks (58 kalendrikuuks). Kontsessioonileping on ühe või mitme ettevõtja ja hankija vahel sõlmitud hankeleping, mille puhul kontsessionääri (ettevõtja, kellega on sõlmitud kontsessioonileping) tasu seisneb ainult õiguses teenust osutada ja nõudluse või pakkumisega seotud äririsk läheb üle kontsessionäärile. Hankija ei taga pakkujale nõudluse taseme säilimist hankelepingu kestuse ajal. Hankelepingu eeldatav maksumus on 6 877 159 eurot. Maksumuse arvutamisel lähtuti järgmistest andmetest: hankelepingu kestus on 5 õppeaastat; õppeaastas on 175 õppepäeva; seisuga 10.01.2020 õppis Narva koolides 5137 õpilast; Narva Linnavalitsuse kehtestatud koolilõuna maksumus ühe õpilase kohta õppepäevas on 1,53 eurot (5 x 175 x 5137 x 1,53 = 6 877 159 eurot).
Riigihangete seaduse § 14 lg 3 kohaselt riigihanke rahvusvahelinee piirmäär, sealhulgas sotsiaal- ja eriteenuste rahvusvaheline piirmäär, on summa, mille kehtestab perioodiliselt Euroopa Komisjon Euroopa Parlamendi ja nõukogu direktiivi 2014/23/EL artiklite 8 ja 9, Euroopa Parlamendi ja nõukogu direktiivi 2014/24/EL artiklite 4 ja 6 ning Euroopa Parlamendi ja nõukogu direktiivi 2014/25/EL artiklite 15 ja 17 alusel ning mis avaldatakse Euroopa Liidu Teatajas. Rahvusvahelise piirmäära avaldab registri vastutav töötleja oma veebilehel viivitamata iga kord pärast selle avaldamist Euroopa Komisjoni poolt. Rahandusministeeriumi veebilehel avaldatud info kohaselt moodustab riigihanke eriteenuste kontsessiooni rahvusvaheline piirmäär praegu 5 350 000 eurot.
Riigihangete seaduse § 126 lg 1 kohaselt on sotsiaal- ja eriteenuste erimenetlus riigihange, mis korraldatakse Euroopa Parlamendi ja nõukogu direktiivi 2014/24/EL XIV lisas nimetatud sotsiaal- või eriteenuste tellimiseks. Riigihangete seaduse § 5 lg 1 alusel avaliku sektori hankija on kohustatud järgima riigihangete seaduses sätestatud korda.
2. 
Õiguslikud alused
2.1 Kohaliku omavalitsuse üksuse finantsjuhtimise seaduse § 28 lg 3 kohaselt valla- ja linnavalitsus, kohaliku omavalitsuse üksuse ametiasutus ning ametiasustuse hallatav asutus võivad sõlmida lepingu, millega kaasneb väljaminek tulevastel eelarveaastatel, juhul kui sellega on arvestatud eelarvestrateegias. Kui väljaminekuga ei ole eelarvestrateegias arvestatud, võib lepingu sõlmida ainult volikogu loal.
2.2 Kohaliku omavalitsuse korralduse seaduse § 22 lg 1 p 8 kohaselt volikogu ainupädevusse kuulub muu hulgas järgmiste küsimuste otsustamine: kohustuste võtmine kontsessioonikokkulepete alusel ning muude tulevikus raha väljamaksmist nõudvate pikaajaliste kohustuste võtmine.
3.
Otsus

Anda Narva Linnavalitsuse Kultuuriosakonnale nõusolek viia läbi riigihange „Teenuse osutamise kontsessioon Narva linna koolidele toitlustamisteenuse osutajate leidmiseks“ tähtajaga 5 aastat.
4.
Rakendussätted

4.1 Otsus jõustub seadusega sätestatud korras.

4.2 Otsust võib vaidlustada Taru Halduskohtu Jõhvi kohtumajas 30 päeva jooksul otsuse teatavakstegemisest 

Narva Linnavalitsus o t s u s t a b:
1. Taotleda Narva Linnavolikogus otsuse vastuvõtmist vastavalt lisatud eelnõule.

2. Volitada Viktoria Lutust antud küsimust Linnavolikogus ette kandma.

Aleksei Jevgrafov

Linnapea                               

                       Üllar Kaljuste






           Linnasekretär
